|  |  |
| --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16. szám, 21000 Újvidék  Tel.: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| SZÁM: 128-454-450/2022-04/2 | DÁTUM: 2022. október 27. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése és 24. szakaszának 2. bekezdése, Vajdaság AT 2022. évi költségvetéséről szóló tartományi képviselőházi rendelet (VAT Hivatalos Lapja, 54/2021., 7/2022. és 37/2022. szám) 23. szakaszának 1. és 4. bekezdése, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középiskolai oktatás és nevelés, valamint a diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 4/2017. szám) 9. szakasza alapján, a Vajdaság autonóm tartományi általános és középfokú oktatási és nevelési intézmények szükségleteire szolgáló műszaki dokumentáció kidolgozásának 2022. évi finanszírozására és társfinanszírozására vonatkozó lebonyolított pályázat (VAT Hivatalos Lapja, 39/2022., 41/2022. és 44/2022. szám) szerint, illetve a tartományi oktatási, jogalkotási, közigazgatási és nemzeti kisebbségi – nemzeti közösségi titkár által hozott 128-199/2022. számú, 2022. július 5-én kelt határozat alapján, Slađana Bursać TARTOMÁNYI TITKÁRHELYETTES

**HATÁROZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁGNAK A VAJDASÁG AUTONÓM TARTOMÁNYI KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK 2022. ÉVI FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ KÖLTSÉGVETÉSI ESZKÖZEINEK FELOSZTÁSÁRÓL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak a középfokú oktatási és nevelési intézmények részére szánt költségvetési eszközeinek *A Vajdaság autonóm tartományi általános és középfokú oktatási és nevelési intézmények szükségleteire szolgáló műszaki dokumentáció kidolgozásának 2022. évi finanszírozására és társfinanszírozására vonatkozó pályázat (VAT Hivatalos Lapja, 39/2022., 41/2022. és 44/2022. szám)* szerinti felosztását.

**II.**

A Pályázat alapján előirányozott eszközök összege **30.000.000,00** **dinár**, míg ennek keretében a középfokú oktatás és nevelés szintjére vonatkozóan ez az összeg **5.000.000,00** dinár. Jelen határozat révén a középfokú oktatási és nevelési intézmények részére **4.940.212,00 dinár** összeg kerül felosztásra, **míg az 59.788,00 dinár összeg felosztatlan marad.**

Az eszközöket a középfokú oktatási és nevelési intézmények részére hagyják jóvá (a továbbiakban: felhasználók) összhangban a mellékelt 2. számú táblázattal - A VAJDASÁG AUTONÓM TARTOMÁNYI KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK 2022. ÉVI FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ ESZKÖZÖK FELOSZTÁSA, amely a jelen határozat szerves részét képezi.

**III.**

A jelen határozat II. pontjában foglalt eszközök a Vajdaság Autonóm Tartomány 2022. évi költségvetéséről szóló tartományi képviselőházi rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendjén a 2004 Program – Középfokú oktatás, 1005 Programtevékenység – Középiskolák infrastruktúrájának korszerűsítése, 920 Funkcionális felosztás, 4632 Gazdasági besorolás – Nagyösszegű átutalások a hatalom egyéb szintjeinek, 01 00 Finanszírozási forrás – Általános költségvetési bevételek és jövedelmek keretében kerültek megállapításra és a felhasználók részére a Vajdaság AT költségvetésébe beáramló eszközökkel, illetve a költségvetés fizetőképességével összhangban kerülnek átutalásra.

**IV.**

A felhasználók a munkálatok beszerzése alkalmával kötelesek A közbeszerzésekről szóló törvény, valamint a közbeszerzéseket szabályozó törvénynél alacsonyabb rangú dokumentumok rendelkezéseivel összhangban eljárni.

**V.**

A jelen határozattal megállapított eszközök felosztásáról a Titkárság a felhasználókat tájékoztatja.

**VI.**

A Titkárság a felhasználókkal szembeni kötelezettségét írásos szerződés alapján vállalja.

**VII.**

A jelen határozat végleges és ellene jogorvoslat nem nyújtható be.

**VIII.**

A jelen határozat végrehajtását a Titkárság Anyagi és Pénzügyi Teendők Főosztálya végzi.

A határozatot megküldeni:

1. a Titkárság Anyagi és Pénzügyi Teendők Főosztályának,
2. Levéltárnak.

|  |
| --- |
| A TARTOMÁNYI TITKÁR MEGBÍZÁSÁBÓL |
|  |
| Slađana Bursać  TARTOMÁNYI TITKÁRHELYETTES |